Italienii au făcut primul pas spre întoarcerea la o viață normală. 15 regiuni au intrat în zona galbenă.
În Italia, barurile și restaurantele pot servi din nou clienții, la exterior. Italienii care au avut boala sau sunt vaccinați pot obține un permis pentru călătorii. Sardinia rămâne singura zonă roșie, cu restricții dure. Creșele și școlile primare s-au redeschis în Franța.
50 de milioane de italieni au făcut astăzi primul pas spre întoarcerea la o viață normală. Un espresso la terasă, cina în familie sau un concert alături de prieteni nu mai sunt dorințe interzise.15 regiuni sunt acum în zona galbenă. Asta înseamnă teatre, muzee și cinematografe deschise, plus baruri și restaurante care servesc la exterior.La Roma, metroul a fost plin de dimineață. Italienii pot călători chiar și în zonele cu incidență ridicată, dacă obțin un permis care să arate că s-au vaccinat sau și-au revenit după boală. Liceenii au revenit fizic la școală, în limita a 70% din cursuri. De altfel, învățământul se redeschide și în Franța. Copiii merg la școlile primare și creșe.Fericiți sunt și scoțienii. După patru luni, s-au redeschis la interior barurile și restaurantele, dar și sălile de sport și magazinele.